उन्होंने कहा कि अयोध्या को दुनिया की बेहतरीन नगरी के रूप मेँ विकसित किया जा रहा है। एक दिन पहले छोटी दीपावली पर फैज़ाबाद जिले का नाम अयोध्या किए जाने की सौगात देने वाले सीएम ने दीपावली पर अयोध्या को कुछ और सौगातें दिए जाने की घोषणा की। उन्होंने कहा कि पंचकोशी, और चौदहकोशी परिक्रमा मार्ग का विकास होगा। अयोध्या की विद्युत व्यवस्था दुरुस्त की जाएगी। उन्होंने कहा कि अयोध्या में सफाई और सुरक्षा अत्यंत आवश्यक है, इसके उपाय किये जा रहे हैं। सरयू नदी को ‘नमामि गंगे’ योजना में डैम बनाकर स्वच्छ किया जाएगा। राम की पैड़ी में निर्मल-अविरल जल बहेगा।